**Garastāvokļa traucējumu kabineta bērniem sniegšanas un apmaksas kārtība**

1. IZPILDĪTĀJS Garastāvokļa traucējumu kabineta bērniem ietvaros nodrošina:
   1. psihologa un psihoterapeita individuālas klātienes un attālinātas konsultācijas un grupu klātienes un attālinātas nodarbības;
   2. narkologa individuālas klātienes un attālinātas konsultācijas un grupu klātienes un attālinātas nodarbības;
   3. psihiatra individuālas klātienes un attālinātas konsultācijas un grupu klātienes un attālinātas nodarbības;
   4. funkcionālo speciālistu individuālas klātienes un attālinātas konsultācijas un grupu klātienes un attālinātas nodarbības.
2. IZPILDĪTĀJS nodrošina bērniem agrīnā grūtību vai paaugstināta riska fāzē sabiedrībā balstītu psihiskās veselības profilaksi, psihodiagnostiku un aprūpi, ievērojot šādus nosacījumus:
   1. katram bērnam tiek veikta pirmreizējā izvērtēšana, kurā tiek pieņemts lēmums:
      1. par uzņemšanu programmā, izvērtējot grūtību atbilstību pēc programmas vadlīnijās noteiktajiem kritērijiem, un izveidots izvērtēšanas pārskats un rekomendācijas turpmākajai rīcībai;
      2. par neuzņemšanu programmā un bērna novirzīšanu ar vieglākām grūtībām pie ģimenes ārsta, bet smagākos traucējumu gadījumos – ārstēšanai pie ārsta-psihiatra;
   2. programmas apjoms tiek nodrošināts vidēji 3 (trīs) mēneši un tās ietvaros tiek sastādīts individuāls terapijas plāns, kas nosaka turpmāko sadarbības gaitu un veidu (iekļauto nodarbību un konsultāciju apjoms tiek individuāli pielāgots, pamatojoties uz iesaistīto speciālistu noteikto traucējumu smaguma pakāpi pēc izvērtēšanas rezultātiem);
   3. katram bērnam tiek veikta atkārtota izvērtēšana, noslēdzot programmu, kurā tiek veikti rezultātu un programmas efektivitātes mērījumi, kā arī sniegtas rekomendācijas, tai skaitā rakstveida, turpmākajam ārstēšanas vai rehabilitācijas procesam.
3. IZPILDĪTĀJS nodrošina, ka pakalpojumu saņem bērni visā Latvijas teritorijā, ņemot vērā, ka pakalpojumu sniegšanai ir izveidotas atbalsta vietas Daugavpilī, Valmierā, Liepājā, Ventspilī, Jelgavā, Rēzeknē, Siguldā un Tukumā.